נענע10 - סטייל לקטנטנים - אופנה ולייף סטייל
ווקה פיפל רוצה שהעסק שלך יופיע פה ? לחץ כאן סטייל לקטנטנים סטייל לקטנטנים עודכן
09:45 07/05/2007 רוני להבאפנת תינוקות זה כנראה הדבר האחרון שמטריד את התינוק בשנה הראשונה לחייו, אבל את הסביבה הקרובה שלו זה מעסיק ועוד איך. הצצה לארון הסר דיווח מפייסבוק
אופנת תינוקות, מי צריך את זה בכלל? (צילום: photos.com) דמיינו את התסריט הבא: אחת הסבתות נוסעת לחו"ל ושואלת מה להביא לקטנצ'יק. אתם עונים בשמחה: "בגדים. חסרים לו בגדים, משתנה לו המידה כל חודש". שבוע אחר כך היא חוזרת עם אריזה מרשרשת ושולפת מתוכה בחיוך רחב ז'קט ג'ינס קטנטן. "זה מעיל מעצבים!", היא מכריזה בגאווה ואתם, לכו תסבירו לה עכשיו שבמחיר שהיא שילמה עבור הז'קט הזה, שכבר לא יעלה על הילד בחודש הבא, היא יכלה לקנות ערימת בגדים שהילד באמת צריך.כשמדובר באפנת תינוקות עד גיל שנה, הדילמה הקבועה היא אם להוציא את הכסף על מה שצריך או על מה שמתחשק, כי בינינו, הז'קט הקטנטן הזה מה זה הורס. על דבר אחד כולם מסכימים- לקטנצ'יק ממש לא אכפת בשלב זה של חייו מה הוא ילבש, הצרכן האמיתי זה אנחנו.
סיבוב קניות את המותגים הבין-לאומיים אפשר למצוא בכיכר המדינה ובבוטיקים נבחרים ברחבי הארץ, אבל הרשו לנו להתעלם מהם בכתבה זו. הרי רובנו לא יכולים, או לא רוצים, לקנות נעלי אדידס פצפונות ב-200 שקלים או מעיל זערורי של כריסטיאן דיור ב- 1000 שקלים ומעלה. בצד השני של הסקאלה נמצאים הבגדים בשווקים וברשתות הסופרמרקט הגדולות. טווח המחירים הוא 20-10 שקלים לפריט והעיצוב בסיסי. איכות הבד בדרך כלל סבירה, אבל מומלץ לקנות בגד בגוונים בהירים וחלקים ולשים לב היטב להוראות הכביסה והייבוש. כשמדובר בילד ראשון אנחנו רוצים לקנות הכול חדש, אבל דווקא בגדים, המשמשים את התינוק חודשים ספורים בלבד, אפשר לקחת מילדים גדולים יותר במשפחה בלי נקיפות מצפון. בחו"ל נפוצות מאוד חנויות יד שנייה לבגדי ילדים, כולל בגדי מעצבים, וגם בארץ מורגשת תחילתה של מגמה מבורכת זו.
מרשת לרשת
ומה עושים אלה שרוצים לקנות בגדים שהם גם שימושיים, גם איכותיים, גם יפים ובמחיר סביר? הולכים לחנויות פרטיות קטנות או לרשתות, בהן טווח המחירים נע בין 50-40 שקלים לפריט. אנשים רבים מעדיפים לקנות ברשתות מפני שהן מציעות יתרונות משמעותיים מבחינת נוחות השירות, כמו פריסה של סניפים בכל הארץ, תלושי מתנה ונהלי החזרה והחלפה נוחים. הלקוח יודע שלרשת יש גב עסקי ושירותי חזק- יש למי להתלונן אם צריך ויש על מי לסמוך. רשת ידועה היא מותג נחשב, מקום שבו אנשי מקצוע משקיעים הרבה מחשבה באיכות המוצר ובחווית הקנייה. בנוסף, הקולקציות ברשתות מגוונות ומתאימות לכולם, והמחיר הגיוני.
כיום יש כארבע רשתות מובילות לבגדי תינוקות עד גיל שנה: 'ילדותי' היא רשת שהמוטו שלה הוא חווית קנייה נוסטלגית וישראליות של פעם. פוקס-בייבי נאמנה למוטו של רשת האם ומציעה בגדים עכשוויים במחירים זולים, 'שילב' היא רשת ותיקה ומוכרת שהמוטו שלה הוא כלבו שלם לרך הנולד, וב'מיש-מיש' מדגישים את העיצוב כשהמוטו הוא ביגוד מעוצב לקהל הרחב. ברשתות אלה אפשר למצוא בגדי בייסיק פשוטים לצד פרטי לבוש מיוחדים ואפנתיים. ביקשתי משחר ירושלמי, מנהל מסחור חזותי ברשת "מיש-מיש", לתאר בקצרה מהו הקו המנחה של הרשת לבגדי פעוטות: "במחלקת ה-Newborn אשר כוללת בגדים לגיל 12-0 חודש, לצד הקולקציה האפנתית קיים קו הלבשה ראשונית. בהלבשה ראשונית נמצאים פרטי ביגוד מקו הלבשה תחתונה, שהם חיוניים מרגע הלידה. שם הדגש הוא על הפרקטיות והעיצוב הוא נקי, בייסיק. הבדים עשויים 100 אחוז כותנה וטווח המידות נקבע על פי חודשים. מדובר במלתחה בסיסית הכוללת פריטים כמו אוברול, בגד-גוף, מכנסיים, מגוון חולצות, חזיית מעטפת עם סגירה קדמית ועוד. בעיצוב שולבו אלמנטים שימושיים, כמו סגירות תיק-תק שונות, והושם דגש על נוחות ובטיחות ללא אלמנטים שהתינוק יכול להכניס לפה, לדוגמה שרוכים ואפליקציות. רוב הפריטים בצבעים חלקים- לבן או פסטל, והם מותאמים לעונה באורך השרוולים ובסוג הבד, פלנל בחורף וטריקו בקיץ. בשנים האחרונות המגמה היא להכניס קצת יותר גיוון וצבעוניות שקורצים לאפנת המבוגרים כמו שימוש בנקודות, פסים והדפסים וגימורים שונים, בהתאם לעונה. הדגש עובר לחווית הקנייה כולה: אזור התצוגה מעוצב במיוחד ויש חשיבות רבה לאריזה. אצלנו, למשל, מציעים סט אריזה שכולל עטיפה מעוצבת, כרטיס תואם וספרון שנקרא 'יומנצ'יק לקטנצ'יק', אבל לכל רשת יש את הגימיק שלה".לסיכום, לא צריך לרוץ ולקנות את הבגדים בחנויות האופנה הכי הכי הכי, אפשר להסתפק בבגדים נוחים, במחירים סבירים שלא יכאב לנו הלב אם כעבור 3-4 חודשים נאחסן אותם בארון כי הקטנצ'יק גדל וגדל.
עוד כתבות במדור אמא | השנה הראשונה @@@@@@@@@@@@@@@@@@@ ilan @@@@@@@@@@@@@@@@@@@@@@@@@@@@@@@